# &amarok;'s hurtigstart-guide

At lytte til musik skulle være nemt. Med hurtigstart-guiden vil du have &amarok; kørende på et øjeblik.

## Opbygning af en samling

Skærmaftryk af samlings-browser

At opbygge din samling er et væsentligt skridt i brugen af alle &amarok;'s funktioner. Fra samlings-browseren klikkes på knappen Indstil mapper der findes i værktøjslinjen. Dernæst vil du vælge hvilke mapper du vil have skal være i din samling fra dialogen Indstil samling. Også herfra har du valget Skan mapper rekursivt, Overvåg mapper for ændringer og Importér spillelister der findes i samlingsmapperne. Efter at have valgt dine mapper, og afkrydset alle relevante afkrydsningsfelter, klikkes på o.k.-knappen. Efter den første skanning, er din samling opbygget og du kan gå videre til at lave en spilleliste.

## Lav en spilleliste

Skærmaftryk af spilleliste

At lave en spilleliste er lige så simpelt som at trække punkter fra samlings-browserens trævisning hen på spillelisten. For at gøre det nemmere at søge efter punkter, er der et tekstfelt til at filtrere din samling. Begynd blot på at skrive noget i tekstfeltet, så vil trævisningen ændres til kun at vise de relevante resultater. Når du er tilfreds med din spilleliste, kan du gemme de3n ved at klikke på knappen Gem spilleliste som der findes i spillelistens værktøjslinje.

Skærmaftryk af spillelistebrowseren

Hvis du har dine egne spillelister, kan du tilføje dem til spilleliste-browseren ved at klikke på knappen Tilføj spilleliste i værktøjslinjen. Hvis dine samlingsmapper har dine spillelister i sig, og du valgte Importér spillelister i opsætning af samling, vil dine spillelister allerede være i trævisningen. Højreklik på en spilleliste i trævisningen vil give dig adskillige valg om hvordan du vil indlæse spillelisten.

## Lytte til strømme

Denne del af guiden er endnu ikke færdig.

## Afspilning af lyd-cd

Skærmaftryk af spillelistens menulinje

For at afspille en lyd-cd, vælges Handlinger Afspil lyd-CD i spillelistens menulinje. Filsøgeren vil så åbne og vise adskillige mapper og også de cd-spor der er i WAV-format. Træk WAV-filerne hen på spillelisten og klik på Spil-knappen.

Funktionen Afspil lyd-CD bruger audiocd:/ protokollen og er ikke kompatibel med alle de tilgængelige motorer.

## Brænd en lyd-cd

At brænde en lyd-cd i &amarok; er nemt tyakket være integrationen i K3B. For at brænde et album, åbnes først samlings-browseren. Dernæst, ved at ekspandere en kunstners indgang i trævisningen, højreklikkes på det album du ønsker at brænde. En popop-menu åbnes, klik på Brænd dette album, så vil en dialog komme frem der beder dig vælge en tilstand for at brænde. Fra dialogen klikkes på knappen Lyd-tilstand, så vil K3B blive åbnet og være parat til at brænde albummet.

Brændefunktionaliteten er også tilstede i spillelisten. Højreklik blot på et punkt i spillelisten og følg Brænd-menuen for flere cd'er og brændetilvalg.