# &amarok;i kirtutvustus

Muusika kuulamine peab olema lihtne. Käesolev kiirtutvustus lubab sul hakata &amarok;ki kasutama sõna otseses mõttes mõne minutiga.

## Muusikakogu loomine

Muusikakogu sirvija pilt

Muusikakogu loomine on mõistagi &amarok;i võimaluste ärakasutamiseks olulise tähtsusega samm. Klõpsa muusikakogu sirvijas tööriistaribal asuvale nupule Seadista katalooge. Seejärel vali dialoogis Muusikakogu seadistamine kataloogid, mille põhjal sinu muusikakogu luuakse. Siin on ka mõned lisavõimalused: Kataloogide rekursiivne uurimine, Kataloogide muudatuste jälgimine ja Lugude nimekirjade import. Kui oled kataloogid valinud ja märkinud kõik vajalikud kastid, klõpsa nupule OK. Nüüd kulub veidi aega muusikakogu loomisele, seejärel võid aga hakata lugude nimekirjaga tegelema.

## Lugude nimekirja loomine

Lugude nimekirja pilt

Lugude nimekirja loomine on äärmiselt lihtne: lohista lihtsalt vajalikud elemendid muusikakogu sirvija puuvaatest lugude nimekirja. Elementide lihtsamaks leidmiseks on tekstikast, mille abil saab muusikakogus välja filtreerida just vajalikud elemendid. Hakka sellesse kasti kirjutama ning puuvaade muutub, näidates sulle vastavalt sisestatule leitud tulemusi. Kui oled lugude nimekirjaga valmis saanud, saad selle salvesta klõpsuga nupule Salvesta lugude nimekiri kui..., mille leiad lugude nimekirja tööriistaribalt.

Lugude nimekirja sirvija pilt

Kui sul on juba lugude nimekirju, võid need lisada lugude nimekirja sirvijasse, klõpsates tööriistaribal nupule Lisa lugude nimekiri. Kui sinu muusikakogudes on lugude nimekirju ja sa valisid muusikakogu luues lugude nimekirja importimise võimaluse, on lugude nimekirjad sind juba puuvaates ees ootamas. Puuvaates mõnel lugude nimekirjal hiire parema nupuga klõpsates avaneb hüpikmenüü, milles on teatud võimalused nimekirja laadimiseks.

## Voogude kuulamine

See osa on veel kirjutamata.

## Audio CD mängimine

Lugude nimekirja menüüriba pilt

Audio CD mängimiseks vali lugude nimekirja menüüribal käsk Toimingud Mängi audio CD-d. Avaneb failisirvija, kus on näha mitu kataloogi ning CD rajad WAV-vormingus. Lohista WAV-failid lugude nimekirja ning klõpsa nupule Mängi.

Audio CD mängimiseks kasutatakse protokolli audiocd:/, mis ei ühildu kõigi saadaolevate mootoritega.

## Audio CD kirjutamine

Audio CD kirjutamine &amarok;is on väga lihtne tänu põimitusele rakendusega K3b. Albumi kirjutamiseks ava kõigepealt muusikakogu sirvija. Seejärel ava puuvaates esineja nimi ja klõpsa hiire parema nupuga albumile, mida soovid CD-le kirjutada. Vali hüpikmenüüst Kirjuta see album. Ilmub dialoog, mis palub valida kirjutamisrežiimi. Klõpsa seal nupule Audio režiim ning K3b hakkabki plaati kirjutama.

Kirjutamise võimalust saab kasutada ka lugude nimekirjast. Klõpsa lihtsalt hiire parema nupuga mõnel lugude nimekirja elemendil ning vali menüüst Kirjuta vajalikud valikud.