# &amarok;i seadistamine

&amarok;ki saab igati seadistada. Seadistustedialoogil on mitu kaarti, igaüks mõeldud &amarok;i erinevatele tahkudele.

Seadistustedialoogi saab avada mängija aknas &HPN;ga klõpsates ja ilmuvast menüüst käsku &amarok;i seadistamine valides.

## Üldised valikud

Üldiste valikute pilt

Üldiste valikute kaart jaguneb kaheks: Üldised valikud ja Lugude nimekirja valikud.

Üldised valikud

  Üldiste valikutega saab seadistada mõningaid &amarok;i põhiomadusi.

  Esimene valik - Käivituslogo näitamine käivitumisel - võimaldab lubada või keelata käivituslogo näitamise &amarok;i käivitamisel.

  Sellele järgneb valik Ikooni näitamine süsteemses salves, mis lubab selle ikooni näitamise sisse või välja lülitada.

  Süsteemse salve ikooni animeerimine võimaldab lubada või keelata ikooni oleku animatsioonid.

  Järgmine valik on Mängija akna näitamine. Selle sisselülitamisel näidatakse lugude nimekirja akna kõrval mängija akent, nagu seda teeb ka XMMS. Märkimatajätmisel on näha ainult lugude nimekirja aken (umbes nii nagu JUK).

  Viimane võimalus Kaanepildi eelvaatluse vaikesuurus on õigupoolest kerimiskast, millega saab määrata kaanepildi suuruse kontekstisirvija kirje Praegu mängitakse: juures.

Lugude nimekirja valikud

  Lugude nimekirja valikutega saabki seadistada lugude nimekirja akna käitumist.

  Väljumisel salvestatakse lugude nimekiri võimaldab &amarok;i sulgemisel salvestada parajasti avatud lugude nimekirja. Kui sa soovid &amarok;ist väljumisel aktiivse lugude nimekirja salvestada, märgi kast ära.

  Lugude nimekiri peidetakse koos peaaknaga võimaldab varjata mängija akna, ilma et ühtlasi varjataks lugude nimekirja akent. See lubab &amarok;ki juhtida otse lugude nimekirja aknast.

  Lugude nimekirja kerimine vastavalt mängitavale palale sunnib lugude nimekirja vajadusel edasi või tagasi kerima, et alati oleks näha parajasti mängitav pala.

  Kataloogide lisamine rekursiivselt on väga mugav võimalus, kui soovid korraga lisada palu nii mingist kataloogist kui kõigist selle alamkataloogidest.

  Olekuriba näitamine võimaldab lubada või keelata olekuriba näitamise lugude nimekirja aknas.

  Kontekstibrauseri automaatne näitamine võimaldab aktiveerida kontekstisirvija automaatselt taasesituse alates.

## Välimuse seadistamine

Välimuse seadistamise pilt

Välimuse kaardil saab seadistada &amarok;i välimust. Kaart jaguneb kolmeks osaks.

Fondid

  Fontide osas saab valida &amarok;is kasutatavad fondid. Kasti Kohandatud fontide kasutamine märkimisel saab ise valida &amarok;i fondid. Neid on võimalik valida mängija akna, lugude nimekirja aknaja kontekstisirvija jaoks. Klõpsuga nupule Vali saab fontide valimise dialoogis valida vajalikud fondid.

Värviskeem

  Värviskeemi osas saab valida &amarok;is kasutatava värviskeemi. Aktiivne KDE värviskeem paneb &amarok;i kasutama parajasti KDE-s kehtivaid värve. Klassikaline amaroKi "fanki-manki" tema paneb &amarok;i kasutama &amarok;i autorite väljamõeldud värviskeemi. Kohandatud värviskeem aga võimaldab värvivalijate abil määrata &amarok;ile just sellise värviskeemi, nagu sulle meeldib.

Sildid

  Siltide osas saab valida ID3v1 siltide kodeeringu. Kasti ID3v1 siltide ümberkodeerimine märkimisel saab kasutada rippmenüüd ja valida sealt meelepärase kodeeringu.

## Taasesituse seadistamine

Taasesituse seadistamise pilt

Taasesituse seadistamise kaardil saab määrata helifailide mängimise üksikasju.

Käitumine üleminekul

  Siin saab määrata, kuidas &amarok; ühelt palalt teisele liigub. Siire puudub tähendab vaikuselünga lisamist, selle pikkust saab määrata millisekundites. Siire toob kaasa laheda vaibumisefekti, mille pikkust saab samuti määrata millisekundites.

Ülejäänud valikud

  Taasesituse seadistamise kaardil saab veel määrata järgmisi asju:

  Käivitamisel taasalustatakse mängimist lubab &amarok;i käivitamisel hakata uuesti mängima lugu, mida mängiti enne rakenduse viimast sulgemist.

  Riistvaralise helitugevuse mikseri kasutamine kohandab &amarok;i helitugevuse liuguri vastavaks helikaardi mikseri võimalustele.

  Efektid jäetakse meelde salvestab heliserveri efektid, mida saab seadistada mängija aknas nupu FX abil.

## OSD seadistamine

OSD seadistamise pilt

OSD seadistamine

  OSD seadistamise kaart võimaldab sisse lülitada ekraaniesituse (On-Screen-Display, OSD). Kui vastav võimalus on sisse lülitatud, aktiveerub sektsioon, kus seda saab täpsemalt häälestada. OSD lubamine aktiveerib ka eelvaatlusakna, kus võid näha, mida sinu tehtud muutused täpselt kaasa toovad.

  OSD esimene valik puudutab fonti. Klõpsuga nupule Vali saab avada fondi valimise dialoogi, kus tuleb siis määrata meelepärane font OSD-le. Märkekast Varju näitamine võimaldab lubada või keelata varjuga teksti näitamise OSD-s.

  Järgmine valik puudutab OSD värve. Kui märkida ära Kohandatud värvide kasutamine, saab pruukida nuppe Teksti värv: ja Taustavärv:. Neile klõpsates avaneb dialoog, milles saab valida OSD teksti ja selle tausta värvi. Kui Kohandatud värvide kasutamine märkimata jätta, tarvitab OSD &kde; parajasti kehtivat värviskeemi.

  Tekstikastis Teksti näitamine saab määrata teksti, mida OSD näitab. Muutujaid kasutades saab selle täiesti oma käe järgi seada. Allpool on toodud muutujate nimekiri ja tekst, mida nad tähistavad.

  Tekst | Muutuja
  --- | ---
  Pealkiri | %title
  Album | %album
  Esitaja | %artist
  Žanr | %genre
  Bitikiirus | %bitrate
  Aasta | %year
  Pala pikkus | %length
  Rajanumber | %track
  Failinimi | %file
  Kommentaar | %comment
  Hinnang | %score
  Esitamiste arv | %playcount

  Kerimiskastiga Kestvus saab millisekundites määrata aja, mille kestel OSD-d sinu töölaual näidatakse.

  Võimalus Ekraan on mõeldud ainult xinerama kasutajatele. Sellega saab määrata, millisel ekraanil OSD-d mitme monitoriga süsteemi korral näidatakse.

## Mootori seadistamine

Mootori seadistamise pilt

Mootori seadistamise kaardil saab kastist valida, millist helimootorit kasutada. Mõned neist võivad pakkuda täiendavaid seadistamisvõimalusi.

## Muusikakogu seadistamine

Muusikakogu seadistamise pilt

Muusikakogu seadistamise kaardil saab määrata kõiki oma muusikakoguga seotud asju, sealhulgas kogu jaoks kasutatavad kataloogid ning andmebaasi tüübi. Dialoog jaguneb kaheks osaks: muusikakogu kataloogid ja muusikakogu andmebaas.

Muusikakogu kataloogid

  Muusikakogu kataloogid võimaldab valida kataloogid, mida kasutatakse sinu muusikakogu jaoks. Selleks näidatakse sinu failisüsteemi puukujulisena. Muusikakogu kataloogide osas on ka mõned märkekastid, millega saab määrata, kuidas muusikakogu valitud katalooge kasutab.

  Kasti Kataloogide rekursiivne uurimine märkimisel uurib muusikakogu valitud katalooge ja kõiki nende alamkatalooge. Kui soovid, et muusikakogu hoiaks silma peal muudatustel, mida sa oma failisüsteemis teed, märgi ära kast Kataloogide muutuste jälgimine. Kui aga soovid kõik leitud lugude nimekirjad muusikakogusse importida, märgi ära kast Lugude nimekirjade import.

Muusikakogu andmebaas

  Muusikakogu andmebaasi osas saab valida muusikakogu jaoks kasutatava andmebaasi. Liitkastis Mootor: saab valida, kas selleks on Sqlite või MySQL. MySQL-i valimisel saab asju täpsemalt paika panna osas MySql seadistamine.

  Osas MySql seadistamine saab määrata, millist andmebaasi &amarok; kasutab ja kus see asub. Kõigepealt tuleb valikuga Masinanimi: määrata MySQL andmebaasi asukoht. Port: tähendab porti, mida kasutatakse andmebaasiga ühenduse loomisel. Nimi: tähendab tegelikku andmebaasi, millega ühendus luuakse.

  Tekstikastid Kasutajanimi: ja Parool: määravad ära MySQL-i andmebaasiga ühenduse loomisel vajaliku kasutajanime ja parooli.

## Scrobbleri seadistamine

Scrobbleri seadistamise pilt

Scrobbleri kaardil saab seadistada &amarok;i Audioscrobbleri toetust. Audioscrobblerile saab edastada mängitavad palad, leida inimesi, kelle muusikaline maitse on sinu profiiliga sarnane, ning saada vastu sinu profiili põhjal koostatud soovitusi.

Audioscrobbleri profiil

  Siin saad määrata oma Audioscrobbleri profiili kasutajanime ja parooli. Kui sul ei ole Audioscrobbleri profiili, saad ennast siin registreerida.

Pala edastamine

  Mängitavat pala edastades saab &amarok; kontekstisirvijas soovitada sulle uut muusikat. Kasti Mängitavate palade saatmine märkides saab sellise võimaluse sisse lülitada ning sinu mängitud palad lisatakse sinu Audioscrobbleri profiilile.